–nustatytas vienodas be išimties PVM pareikalavimo tarifas ir supaprastinta PVM bazės apibrėžtis;

–pakeistas bendrosiomis nacionalinėmis pajamomis (BNP) pagrįstų nuosavų išteklių bendras sumažinimas Danijai, Vokietijai, Nyderlandams, Austrijai ir Švedijai.

Nuosavų išteklių viršutinės ribos pakeitimas

Biudžetas finansuojamas iš nuosavų išteklių ir kitų pajamų. Visa biudžetui finansuoti reikalingų nuosavų išteklių suma nustatoma iš visų išlaidų sumos atėmus kitas pajamas.

2020 m. sprendime dėl nuosavų išteklių nustatyta bendra 2021 m. nuosavų išteklių viršutinė riba – 1,40 proc. visų ES BNP, ir didžiausia įsipareigojimų suma – 1,46 proc. ES BNP. Abi viršutinės ribos laikinai padidinamos 0,6 procentinio punkto, kad būtų padengti visi Sąjungos įsipareigojimai, susiję su skolinimusi priemonei „Next Generation EU“, ne ilgiau kaip iki 2058 m. gruodžio 31 d., kol visų tokių įsipareigojimų nebeliks.

Bendra nuosavų išteklių suma (biudžeto pajamų dalies 1 antraštinė dalis), kurios reikia mokėjimų asignavimams finansuoti 2021 m. biudžete, yra lygi 1,13 proc. ES BNP. Ji beveik išimtinai susijusi su išlaidų finansavimu, įskaičiuotu į nuolatinę 1,40 proc. ES BNP nuosavų išteklių viršutinę ribą, paliekant 0,27 proc. ES BNP maržą. Nuosavų išteklių suma įsipareigojimams, atsirandantiems dėl „Next Generation EU“ ir įskaičiuotiems į laikiną 0,6 proc. ES BNP padidinimą, finansuoti 2021 m. yra nedidelė (t. y. mažesnė nei 0,0003 proc. ES BNP).

2. Pajamų atnaujinimas

2.1. Bendras TB Nr. 4/2021 projekto poveikis visų valstybių narių nuosavų išteklių mokėjimų pasiskirstymui

Patikslintos 2021 m. prognozės, dėl kurių susitarta 2021 m. gegužės 26 d. ACOR 181-ajame posėdyje, grindžiamos 2020 m. sprendimu dėl nuosavų išteklių. Reikia atlikti šiuos biudžeto pajamų patikslinimus:

–atnaujinti tradicinių nuosavų išteklių (TNI) ir pridėtinės vertės mokesčiu (PVM) bei bendrosiomis nacionalinėmis pajamomis (BNP) pagrįstų nuosavų išteklių sąmatas, siekiant atsižvelgti į naujesnes ekonomines prognozes ir naujas 2020 m. sprendimo dėl nuosavų išteklių nuostatas;

–nustatyti naujus neperdirbtų plastiko pakuočių atliekų kiekiu pagrįstus nuosavus išteklius ir

–nustatyti bendrosiomis nacionalinėmis pajamomis (BNP) pagrįstų metinių įnašų bendrą sumažinimą Danijai, Vokietijai, Nyderlandams, Austrijai ir Švedijai.

Šie patikslinimai aptarti 2.2–2.5 skirsniuose.

Be to, kitų pajamų suma atnaujinama atsižvelgiant į patikslintą Jungtinės Karalystės įnašą, galutinai surinktas baudas ir nuobaudas iki 2021 m. birželio mėn. ir Europos anglių ir plieno bendrijos įnašą, susijusį su Jungtinei Karalystei priklausančios grynojo turto dalies grąžinimu Jungtinei Karalystei (žr. atitinkamai 2.7, 2.8 ir 2.9 skirsnius).

Bendras šiame TBP pateikto visų pajamų patikslinimų poveikis apibendrintas toliau pateikiamoje lentelėje. Šioje lentelėje taip pat parodomas visų valstybių narių nuosavų išteklių mokėjimų pasiskirstymas: kaip įrašyta 2021 m. biudžete (įtraukta į Taisomojo biudžeto Nr. 3 projektą (toliau – TB Nr. 3/2021 projektą)) ir galiausiai įtraukta į šį TB Nr. 4/2021 projektą.

Visų nuosavų išteklių mokėjimų pasiskirstymas pagal valstybes nares (mln. EUR)

2021 m. biudžetas TB Nr. 3/2021 projektas TB Nr. 4/2021 projektas (1) (2) (3) BE 6 898,2 6 993,0 6 941,8 BG 704,8 716,8 770,3 CZ 2 290,3 2 329,7 2 509,3 DK 3 482,3 3 544,9 3 432,8 DE 39 776,9 40 483,3 38 000,1 EE 323,4 328,9 348,1 IE 2847,4 2 899,4 3 282,9 EL 2 044,5 2 080,0 2 019,7 ES 13 629,4 13 868,2 14 255,2 FR 26 783,9 27 272,1 28 413,5 HR 566,5 576,6 608,0 IT 19 086,3 19 430,0 20 090,4 CY 239,9 244,0 250,6 LV 348,7 354,8 368,1 LT 580,6 590,1 612,8 LU 486,5 495,5 482,9 HU 1 526,0 1 552,3 1 756,0 MT 142,2 144,6 149,3 NL 10 552,0 10 708,0 9 858,9 AT 4 240,5 4 319,0 3 817,2 PL 5 821,2 5 917,8 6 609,1 PT 2 325,1 2 365,9 2 530,0 RO 2 355,9 2 399,1 2 596,4 SI 572,8 582,2 584,0 SK 1 017,7 1 036,3 1 070,9 FI 2 552,7 2 599,7 2 734,7 SE 5 173,5 5 265,9 4 985,1 Europos Sąjunga 156 369,2 159 098,1 159 078,1 JK 498,0 498,0 462,2 Europos Sąjunga + JK 156 867,4 159 596,2 159 540,3

2.2. TNI, PVM ir BNP bazių prognozių patikslinimas

Atsižvelgdama į Finansinio reglamento 44 straipsnio 1 dalies b punktą, Komisija siūlo patikslinti biudžeto finansavimą pagal naujesnes ekonomines prognozes. Remiantis nusistovėjusia praktika, dėl patikslintų pajamų prognozių susitariama su valstybėmis narėmis per ACOR prognozavimo procedūrą. Be to, šiais metais atliekant patikslinimą taip pat atsižvelgiama į tai, kad 2021 m. birželio 1 d. įsigaliojo 2020 m. sprendimas dėl nuosavų išteklių, kuris taikomas nuo 2021 m. sausio 1 d.